techiaith/cofnodycynulliad_en-cy huggingface dataset:
English: Minister, you just mentioned three of the projects in Cynon Valley. I didn't quite catch, at the start of that, the number of projects overall that have been given funding, so if you could repeat that, I'd be grateful. From my own perspective, I'd be interested to know if any projects in Monmouthshire have received money since the scheme has been going, and what's being done to ensure that there is an even spread across urban and rural areas when it comes to communities applying for this funding? And very finally, I notice that on page 13 of the Welsh Government live document, it mentions procurement and that there must be evidence provided of projects being properly procured and care taken to ensure it's fair. We often talk about the need to ensure that, or try to get as big a proportion of Welsh procurement as possible to our own businesses. I wonder if that's been factored into the application process at all.
Welsh: Gweinidog, rydych chi newydd sôn am dri o'r prosiectau yng Nghwm Cynon. Wnes i ddim deall, ar ddechrau hynna, nifer yr holl brosiectau sydd wedi cael cyllid, felly os gallech chi ailadrodd hynny, byddwn yn ddiolchgar. O fy safbwynt i, byddai gennyf ddiddordeb mewn gwybod pa un a oes unrhyw brosiectau yn Sir Fynwy wedi cael arian ers i'r cynllun fod yn weithredol, a beth sy'n cael ei wneud i sicrhau bod hyn yn cael ei rannu'n gyfartal ledled ardaloedd trefol a gwledig pan ddaw'n fater o gymunedau'n ymgeisio am y cyllid hwn? Ac yn olaf un, sylwaf ar dudalen 13 o ddogfen fyw Llywodraeth Cymru ei bod yn sôn am gaffael a bod yn rhaid darparu tystiolaeth bod prosiectau'n cael eu caffael yn briodol a bod gofal yn cael ei gymryd i sicrhau ei fod yn deg. Rydym yn aml yn sôn am yr angen i sicrhau hynny, neu geisio cael cyfran mor fawr â phosibl o gaffael Cymru ar gyfer ein busnesau ni ein hunain. Tybed a yw hynny wedi'i gynnwys yn y broses ymgeisio o gwbl.
English: Thank you, Nick Ramsay, for that question. I think, as there is a rolling programme of grants awarded - I know that over the years, Monmouthshire has benefited, but it very much depends on applications coming forward. As I said, there are 22 new projects just recently announced, and 157 since this programme started. I'll certainly write to you on any Monmouthshire projects that have come forward. FootnoteLink It is true that issues around procurement are important in terms of the grants that are awarded to these usually voluntary groups who are making applications, but also that procurement is fair and ethical. But also, we are now particularly looking at other issues in terms of any capital programmes that we are allocating funding for; that we also look at issues in terms of decarbonisation, biodiversity, impacts in terms of schemes that can, of course - . All of our capital funding now has to look at it through the lens of climate change.
Welsh: Diolch, Nick Ramsay, am y cwestiwn yna. Rwy'n credu, gan fod rhaglen dreigl o grantiau yn cael ei dyfarnu - gwn fod Sir Fynwy wedi elwa dros y blynyddoedd, ond mae'n dibynnu i raddau helaeth ar geisiadau'n cael eu cyflwyno. Fel y dywedais, mae 22 o brosiectau newydd wedi eu cyhoeddi'n ddiweddar, a 157 ers i'r rhaglen hon ddechrau. Yn sicr, byddaf i'n ysgrifennu atoch am unrhyw brosiectau yn Sir Fynwy sydd wedi'u cyflwyno. FootnoteLink Mae'n wir bod materion sy'n ymwneud â chaffael yn bwysig o ran y grantiau a ddyfernir i'r grwpiau hyn sydd fel arfer yn rhai gwirfoddol sy'n gwneud ceisiadau, ond hefyd bod caffael yn deg ac yn foesegol. Ond hefyd, rydym ni bellach yn edrych yn arbennig ar faterion eraill o ran unrhyw raglenni cyfalaf yr ydym ni'n neilltuo cyllid iddyn nhw; ein bod hefyd yn edrych ar faterion yn nhermau datgarboneiddio, bioamrywiaeth, effeithiau o ran cynlluniau a all, wrth gwrs - . Nawr, mae'n rhaid i'n holl gyllid cyfalaf ei ystyried drwy lens y newid yn yr hinsawdd.
English: Welsh Government provides core funding for the Wales Council for Voluntary Action and county voluntary councils to deliver third sector support infrastructure across Wales, and £154,134 of this funding is provided to Pembrokeshire Association of Voluntary Services, who help support the third sector in Pembrokeshire.
Welsh: Mae Llywodraeth Cymru yn darparu cyllid craidd ar gyfer Cyngor Gweithredu Gwirfoddol Cymru a'r cynghorau gwirfoddol sirol i ddarparu seilwaith cefnogi'r trydydd sector ledled Cymru, ac mae £154,134 o'r arian hwn yn cael ei ddarparu i Gymdeithas Mudiadau Gwirfoddol Sir Benfro, sy'n helpu i gefnogi'r trydydd sector yn Sir Benfro.
English: I'm grateful to the Deputy Minister for that response. I recently had the privilege of attending the open day of a local charity called HOPE, based in Neyland in my constituency, which supports people living with multiple sclerosis and other neurological conditions. The viability of this particular centre is largely down to the support it receives from local people, both in terms of donations, and in terms of voluntary support to patients and their families. Deputy Minister, this centre is a lifeline to a lot of local patients with complex conditions, and given its huge impact locally, can you tell us what specific support the Welsh Government can offer to smaller charities like this to protect their sustainability for the future?
Welsh: Rwy'n ddiolchgar i'r Dirprwy Weinidog am yr ateb yna. Cefais y fraint yn ddiweddar o fynd i ddiwrnod agored elusen leol o'r enw HOPE, yn Neyland, yn fy etholaeth i, sy'n cefnogi pobl sy'n byw gyda sglerosis ymledol a chyflyrau niwrolegol eraill. Mae hyfywedd y ganolfan arbennig hon yn dibynnu yn bennaf ar y gefnogaeth a gaiff gan bobl leol, o ran rhoddion, ac o ran cymorth gwirfoddol i gleifion a'u teuluoedd. Dirprwy Weinidog, mae'r ganolfan hon yn achubiaeth i lawer o gleifion lleol sydd â chyflyrau cymhleth, ac o ystyried ei heffaith enfawr yn lleol, a allwch chi ddweud wrthym pa gymorth penodol y gall Llywodraeth Cymru ei gynnig i elusennau llai fel hyn i ddiogelu eu cynaliadwyedd ar gyfer y dyfodol?
English: Well, thank you, Paul Davies, for that question. HOPE in Neyland sounds a very inspiring, local project. I'm not sure whether it's constituted as a local charity, but it's clearly going to be eligible for a range of funding sources. I think Pembrokeshire Association of Voluntary Services are local county voluntary councils who we fund to help those organisations access funding, and also through the local authority, and indeed even town and community councils also have funds for these sort of projects. Anything to do with capital, then, obviously, I've already been referring to the community facilities programme in terms of opportunities, but it is very much local organisations linking up with, whether it's health, local government. It's possible that this could be a third sector organisation that might be eligible for the integrated care fund, so I would suggest that that could be discussed with the local Pembrokeshire Association of Voluntary Services.
Welsh: Wel, diolch, Paul Davies, am y cwestiwn yna. Mae HOPE yn Neyland yn swnio'n brosiect lleol, ysbrydoledig iawn. Nid wyf i'n siŵr a yw wedi'i gyfansoddi fel elusen leol, ond mae'n amlwg yn mynd i fod yn gymwys ar gyfer amrywiaeth o ffynonellau cyllid. Rwy'n credu bod Cymdeithas Gwasanaethau Gwirfoddol Sir Benfro yn gynghorau gwirfoddol sirol lleol yr ydym ni'n eu hariannu i helpu'r sefydliadau hynny i gael arian, a hefyd drwy'r awdurdod lleol, ac yn wir mae hyd yn oed cynghorau tref a chymuned hefyd yn cael arian ar gyfer y mathau hyn o brosiectau. Unrhyw beth i'w wneud â chyfalaf, yna, yn amlwg, rwyf eisoes wedi bod yn cyfeirio at y rhaglen cyfleusterau cymunedol o ran cyfleoedd, ond mae'n ymwneud yn fawr â sefydliadau lleol yn cysylltu â, boed hynny'n iechyd, llywodraeth leol. Mae'n bosibl y gallai hwn fod yn fudiad trydydd sector a allai fod yn gymwys ar gyfer y gronfa gofal integredig, felly byddwn yn awgrymu y gellid trafod hynny gyda Chymdeithas Gwasanaethau Gwirfoddol leol Sir Benfro.
English: The Welsh Government seeks to ensure that the Ministry of Justice and its agencies embed and uphold all human rights issues associated with Welsh people within the non-devolved criminal justice system.
Welsh: Mae Llywodraeth Cymru yn ceisio sicrhau bod y Weinyddiaeth Gyfiawnder a'i hasiantaethau yn ymgorffori ac yn cynnal yr holl faterion hawliau dynol sy'n gysylltiedig â phobl Cymru o fewn y system cyfiawnder troseddol sydd heb ei datganoli.
English: Thank you for your answer, Deputy Minister. Last week, we debated giving prisoners the vote, which I opposed and was criticised for. My point in that debate was that we should be focusing on rehabilitation and support, and far too many ex-offenders are released without housing or any support mechanism according to their needs, which often relate to mental health issues. Deputy Minister, do you agree with me that this is a contravention of the human rights of ex-offenders, and will your Government ensure that every ex-offender has housing, support and welfare in place upon release, and not just a black bag containing a few possessions when they leave?
Welsh: Diolch am eich ateb, Dirprwy Weinidog. Yr wythnos diwethaf, cawsom ni ddadl am roi'r bleidlais i garcharorion, y gwnes i ei wrthwynebu a chefais fy meirniadu oherwydd hynny. Fy mhwynt i yn y ddadl honno oedd y dylem ni fod yn canolbwyntio ar adsefydlu a chymorth, a bod llawer gormod o gyn-droseddwyr yn cael eu rhyddhau heb dai nac unrhyw fecanwaith cymorth yn unol â'u hanghenion, sydd yn aml yn ymwneud â materion iechyd meddwl. Dirprwy Weinidog, a ydych chi'n cytuno â mi fod hyn yn mynd yn groes i hawliau dynol cyn-droseddwyr, ac a wnaiff eich Llywodraeth sicrhau y bydd pob cyn-droseddwr yn cael llety, cymorth a lles pan gânt eu rhyddhau, ac nid dim ond bag du sy'n cynnwys ychydig o eiddo pan fyddan nhw'n gadael?
English: I thank the Member for that question, and I would say that we were pleased to accept the recommendations of the Equality, Local Government and Communities Committee in its report on voting rights for prisoners, and we'll work to introduce legislation in the Assembly to enable some Welsh prisoners to vote in local government elections. But, I entirely agree that we need to invest, and ensure that the Ministry of Justice is investing in appropriate services for rehabilitation. That includes not only employment, but housing, education, and health services as well. And we are working, of course, with the Ministry of Justice at a local level, particularly in relation to female offending and our youth justice blueprints as well. But it is clearly crucial that we have rehabilitation, particularly in relation to housing, and we are working closely with the Minister for Housing and Local Government to ensure that rehabilitation and housing linked to the probation service are followed through.
Welsh: Diolchaf i'r Aelod am y cwestiwn yna, a byddwn i'n dweud ein bod ni'n falch o dderbyn argymhellion y Pwyllgor Cydraddoldeb, Llywodraeth Leol a Chymunedau yn ei adroddiad ar hawliau pleidleisio i garcharorion, a byddwn ni'n gweithio i gyflwyno deddfwriaeth yn y Cynulliad i alluogi rhai carcharorion o Gymru i bleidleisio mewn etholiadau llywodraeth leol. Ond cytunaf yn llwyr bod angen i ni fuddsoddi, a sicrhau bod y Weinyddiaeth Gyfiawnder yn buddsoddi mewn gwasanaethau priodol ar gyfer adsefydlu. Mae hynny'n cynnwys nid yn unig cyflogaeth, ond tai, addysg a gwasanaethau iechyd hefyd. Ac rydym ni'n gweithio, wrth gwrs, gyda'r Weinyddiaeth Gyfiawnder ar lefel leol, yn enwedig o ran troseddu gan fenywod a'n glasbrintiau cyfiawnder ieuenctid hefyd. Ond mae'n amlwg yn hollbwysig bod gennym ni adsefydlu, yn enwedig o ran tai, ac rydym ni'n cydweithio'n agos â'r Gweinidog Tai a Llywodraeth Leol i sicrhau bod yr adsefydlu a'r tai sy'n gysylltiedig â'r gwasanaeth prawf yn cael eu gweithredu.
English: When the Wales Governance Centre reported that Wales has the highest rate of imprisonment in western Europe, and although the total number of prison sentences have risen in Wales between 2010 and 2017, they've fallen by 16 per cent in England, they said that wider research is needed to try to explain Wales's high rate of imprisonment. This is particularly relevant given that many of the services required to manage offenders, ex-offenders and promote rehabilitation are already devolved, raising questions about the comparative effectiveness of these devolved services, where, for example, the acting Prisons and Probation Ombudsman said last year that, unlike English prisons, Welsh prisons do not offer integrated drug treatment systems, and where we heard at lunch time, at the cross-party group on policing, that the Welsh Government's advisory panel on substance misuse has not met in the last year, or so we were told. What research is the Welsh Government, or has the Welsh Government commissioned, undertaken or accessed since this report to meet the call by the report's author, so that we have a better understanding of the true causes of this excessive imprisonment rate?
Welsh: Pan nododd Canolfan Llywodraethiant Cymru fod gan Gymru'r gyfradd uchaf o garcharu yng ngorllewin Ewrop, ac er bod cyfanswm y dedfrydau o garchar wedi codi yng Nghymru rhwng 2010 a 2017, maen nhw wedi gostwng gan 16 y cant yn Lloegr, dywedasant fod angen ymchwil i geisio egluro cyfradd carcharu uchel Cymru. Mae hyn yn arbennig o berthnasol o ystyried bod llawer o'r gwasanaethau sydd eu hangen i reoli troseddwyr, cyn-droseddwyr a hyrwyddo adsefydlu eisoes wedi eu datganoli, gan godi cwestiynau am effeithiolrwydd cymharol y gwasanaethau datganoledig hyn, pan, er enghraifft, y dywedodd yr Ombwdsmon Carchardai a Phrofiannaeth y llynedd nad yw carchardai yng Nghymru, yn wahanol i garchardai Lloegr, yn cynnig systemau integredig ar gyfer triniaeth cyffuriau, a phryd y clywsom ni amser cinio, yn y grŵp trawsbleidiol ar blismona, nad yw panel cynghori Llywodraeth Cymru ar gamddefnyddio sylweddau wedi cwrdd yn ystod y flwyddyn ddiwethaf, neu dyna a ddywedwyd wrthym ni. Pa waith ymchwil y mae Llywodraeth Cymru, neu y mae Llywodraeth Cymru wedi'i gomisiynu, wedi'i gyflawni neu wedi cael gafael arno ers yr adroddiad hwn i fodloni'r galw gan awdur yr adroddiad, fel bod gennym ni well ddealltwriaeth o wir achosion y gyfradd carcharu ormodol hon?
English: It is, I think, very important that we do engage, as we have responsibilities for, with the devolved services around offenders and the criminal justice system. Of course, I've already mentioned the importance of our responsibilities relating to housing, to health and social care, and welfare, and of course substance misuse comes into that line of responsibilities. It's also very important that we see that the Ministry of Justice is delivering on expectations in terms of their responsibilities, and also in terms of funding. I'm very pleased that we are now looking towards the reunification of the probation service, on 2 December of this year. The reunification of the probation service is vital in order for us to work together in an integrated way in terms of our services. The privatisation of the probation service was one of the worst policies of the Conservative Government, which did so much harm. But we can now see this reunification in Wales. But I would also expect the Ministry of Justice to deliver on the recommendations of the inspections of prisons. We know that there have been unannounced inspections of prisons, particularly at Berwyn, recently, and we would expect those recommendations to be delivered in terms of non-devolved services, and we will play our part in terms of our responsibilities.
Welsh: Mae hi, rwy'n credu, yn bwysig iawn ein bod ni yn ymgysylltu, gan fod gennym ni gyfrifoldebau dros y gwasanaethau datganoledig yn ymwneud â throseddwyr a'r system cyfiawnder troseddol. Wrth gwrs, rwyf i eisoes wedi sôn am bwysigrwydd ein cyfrifoldebau ynglŷn â thai, iechyd a gofal cymdeithasol, a lles, ac wrth gwrs mae camddefnyddio sylweddau yn dod o dan y cyfrifoldebau hynny. Mae hefyd yn bwysig iawn ein bod ni'n cadarnhau bod y Weinyddiaeth Gyfiawnder yn cyflawni ar ddisgwyliadau o ran eu cyfrifoldebau, a hefyd o ran cyllido. Rwy'n falch iawn ein bod ni bellach yn edrych tuag at ailuno'r gwasanaeth prawf, ar 2 Rhagfyr eleni. Mae ailuno'r gwasanaeth prawf yn hanfodol er mwyn i ni weithio gyda'n gilydd mewn ffordd integredig o ran ein gwasanaethau. Preifateiddio'r gwasanaeth prawf oedd un o bolisïau gwaethaf y Llywodraeth Geidwadol, a wnaeth gymaint o niwed. Ond gallwn ni erbyn hyn weld yr ailuno hwn yng Nghymru. Ond byddwn i hefyd yn disgwyl i'r Weinyddiaeth Gyfiawnder gyflawni argymhellion yr arolygiadau o garchardai. Rydym ni'n gwybod y bu arolygiadau dirybudd o garchardai, yn enwedig yn y Berwyn, yn ddiweddar, a byddem ni'n disgwyl i'r argymhellion hynny gael eu cyflawni o ran gwasanaethau nad ydynt wedi eu datganoli, a byddwn ni'n chwarae ein rhan o ran ein cyfrifoldebau.
English: While responsibility for justice policies and the justice system in Wales rests with the UK Government, delivery of justice services is inextricably linked to devolved services. The blueprints for youth justice and female offending, which I published in May, set out our distinct approach to the delivery of justice services in Wales.
Welsh: Er mai Llywodraeth y DU sy'n gyfrifol am bolisïau cyfiawnder a'r system gyfiawnder yng Nghymru, mae cyswllt anorfod rhwng y broses o ddarparu gwasanaethau cyfiawnder a'r gwasanaethau datganoledig. Mae'r glasbrint ar gyfer cyfiawnder ieuenctid a throseddu ymhlith menywod, a gyhoeddais ym mis Mai, yn amlinellu ein hagwedd benodol at ddarparu gwasanaethau cyfiawnder yng Nghymru.
English: I'm grateful to you for that, Deputy Minister. I think, Presiding Officer, the Conservative Member for North Wales possibly inadvertently made a stronger case for the devolution of these services than the rest of us could ever make, in his earlier question. The fact that we do have a settlement that is broken in this regard leads to human suffering, day after day after day, and the systemic failure of a political and service system to meet the needs of people who are in or have been in the criminal justice system. Within that context, Deputy Minister - and we understand the background to it - is it possible for you to provide this place with an update on the delivery of those blueprints? The blueprints were designed, of course, in order to bring together these services, in order to produce a more holistic approach to policy, to ensure that young people and women, who all too often bear the brunt of these failures, have the services that they require and need in order to be successfully rehabilitated in our communities.
Welsh: Rwy'n ddiolchgar i chi am hynna, Dirprwy Weinidog. Rwy'n credu, Llywydd, efallai fod yr Aelod Ceidwadol dros Ogledd Cymru, yn anfwriadol, wedi gwneud achos cryfach, dros ddatganoli'r gwasanaethau hyn yn ei gwestiwn cynharach nag y gallai'r gweddill ohonom ni fyth fod wedi'i wneud. Mae'r ffaith bod gennym ni setliad sydd wedi'i dorri yn hyn o beth yn arwain at ddioddefaint dynol, ddydd ar ôl dydd ar ôl dydd, a methiant systemig system wleidyddol a system wasanaeth i ddiwallu anghenion pobl sydd yn y system cyfiawnder troseddol neu sydd wedi bod ynddi. Yn y cyd-destun hwnnw, Dirprwy Weinidog - ac rydym ni'n deall y cefndir iddo - a yw'n bosibl i chi ddarparu diweddariad i'r lle hwn ar y modd y cyflenwir y glasbrintiau hynny? Dyluniwyd y glasbrintiau, wrth gwrs, er mwyn dod â'r gwasanaethau hyn at ei gilydd, er mwyn creu ymagwedd fwy cyfannol at bolisi, i sicrhau bod pobl ifanc a menywod, sydd yn dioddef waethaf yn sgîl y methiannau hyn yn rhy aml, yn cael y gwasanaethau sydd eu hangen arnynt er mwyn cael eu hadsefydlu'n llwyddiannus yn ein cymunedau.
English: I thank Alun Davies for that question, and also thank him for the work that he undertook, as my predecessor, leading up to the publication of those two blueprints on female offending and youth justice. I will be very happy to bring back an update to this Assembly in terms of the robust governance arrangements we're developing - that's both internally, in terms of Welsh Government policy, and our external stakeholders. We now have an overarching programme board for both blueprints. That met for the first time on 16 September. It does include senior officials, not just from Welsh Government - we are acting as chair - but the Ministry of Justice, the Youth Justice Board, the Home Office, and also representatives from police and crime commissioners. It is clear that we need to move forward on these blueprints and show that we can deliver, particularly, a youth justice system that treats children with fairness and respect and also an urgent solution to female offending in Wales. There are around 250 Welsh women currently held in prisons in England. We should not be in that situation. We want at least one residential women's centre in Wales. We've pressed for this, and I've been asking for an answer since April from Ministers. We now have a new Minister, and we will be meeting Robert Buckland shortly to discuss this and press further.
Welsh: Diolch i Alun Davies am y cwestiwn yna, a diolch hefyd iddo am y gwaith a wnaeth, fel fy rhagflaenydd, yn arwain at gyhoeddi'r ddau lasbrint hynny ar gyfer menywod sy'n troseddu a chyfiawnder ieuenctid. Byddaf i'n falch iawn o ddod â diweddariad i'r Cynulliad hwn o ran y trefniadau llywodraethu cadarn yr ydym ni'n eu datblygu - mae hynny'n fewnol, o ran polisi Llywodraeth Cymru, a'n rhanddeiliaid allanol. Mae gennym ni fwrdd rhaglen trosfwaol erbyn hyn ar gyfer y ddau lasbrint. Cyfarfu hwnnw am y tro cyntaf ar 16 Medi. Mae'n cynnwys uwch swyddogion, nid yn unig o Lywodraeth Cymru - rydym ni'n gweithredu fel Cadeirydd - ond y Weinyddiaeth Gyfiawnder, y Bwrdd Cyfiawnder Ieuenctid, y Swyddfa Gartref, a hefyd cynrychiolwyr o gomisiynwyr yr heddlu a throseddu. Mae'n amlwg bod angen i ni symud ymlaen â'r glasbrintiau hyn a dangos ein bod yn gallu darparu, yn arbennig, system gyfiawnder ieuenctid sy'n trin plant â thegwch a pharch, a hefyd ateb brys i droseddu ymhlith menywod yng Nghymru. Mae tua 250 o fenywod o Gymru yn cael eu cadw mewn carchardai yn Lloegr ar hyn o bryd. Ni ddylem ni fod yn y sefyllfa honno. Rydym ni eisiau o leiaf un ganolfan breswyl i fenywod yng Nghymru. Rydym ni wedi pwyso am hyn, ac rwyf i wedi bod yn gofyn am ateb ers mis Ebrill gan Weinidogion. Mae gennym ni Weinidog newydd erbyn hyn, a byddwn yn cyfarfod â Robert Buckland yn fuan i drafod hyn ac i bwyso ymhellach.
English: Good afternoon, Angela Burns. Welsh Government values volunteering as an important expression of citizenship and as an essential component of democracy. And we are encouraging youth volunteering through our third sector support Wales grant, which provides both funding and local support.
Welsh: Prynhawn da, Angela Burns. Mae Llywodraeth Cymru yn gwerthfawrogi bod gwirfoddoli yn fynegiant pwysig o ddinasyddiaeth ac yn elfen hanfodol o ddemocratiaeth. Ac rydym yn annog gwirfoddoli ymhlith pobl ifanc trwy ein grant cymorth trydydd sector yng Nghymru, sy'n darparu cyllid a chymorth lleol.